মাই ভাগি
মাই ভাগি (উর্দু: مائی بھاگی‎‎) (আনুমানিক ১৯০৬ – ৭ই জুলাই ১৯৮৬) ছিলেন একজন পাকিস্তানি লোকসংগীতশিল্পী, জন্মের সময় তাঁর নাম ছিল ভাগভরি। তিনি পাকিস্তানের সিন্ধু প্রদেশের থারপার্কার জেলার মিঠিতে জন্মগ্রহণ করেছিলেন। মাই ভাগি থর মরুভূমির একটি গ্রামে বড় হয়ে উঠেছিলেন। তাঁর পিতা এবং মাতা ছিলেন যথাক্রমে ওয়ানহিউন ফকির ও খাদিজা মগনহার। তাঁর বাবা-মা উভয়েই সে সময় সেই অঞ্চলের পরিচিত গায়ক ছিলেন।